|  |  |  |
| --- | --- | --- |
| **Nastavni predmet** | | Priroda i društvo |
| **Domena** | | Organiziranost svijeta oko nas |
| **Nastavna jedinica** | | Obitelj, članovi i dužnosti – obrada |
| **Razred** | | 1.razred |
| **Odgojno-obrazovni ishod (oznaka i tekst iz kurikuluma** **predmeta ili međupredmetnih tema objavljenih u NN)** | | PID OŠ A.1.3.  Učenik uspoređuje organiziranost različitih prostora i zajednica u neposrednome okružju.  PID OŠ C.1.1.  Učenik zaključuje o sebi, svojoj ulozi u zajednici i uviđa vrijednosti sebe i drugih.  PID OŠ C.1.2.  Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke. |
| **Tijek nastavnog sata** | | |
| AKTIVNOST PRETHODNOG NASTAVNOG SATA – Učenici trebaju donijeti fotografije svoje obitelji.  MOTIVACIJA  Učenici su donijeli svoje fotografije. Stavljamo ih magnetima na ploču. Razgovaramo o fotografijama. *Što vidite na fotografijama? Koliko ljudi vidite na prvoj fotografiji? Tko je sve na njoj? Opiši. Na kojoj fotografiji ima manje ljudi u odnosu na prvu fotografiju? Koliko djece ima na trećoj fotografiji? Opiši. Opiši četvrtu fotografiju. Kako bismo jednim imenom mogli nazvati ljude na svakoj fotografiji?*  NAJAVA  Danas ćemo razgovarati o članovima u obitelji te vašim dužnostima.  OBRADA  Ponovno se vraćamo na pregled učeničkih fotografija. Učiteljica/ učitelj heurističkim razgovorom navodi učenike da opišu svoje fotografije. Pri tome se služi pitanjima:  *Tko bi opisao svoju fotografiju? Imenuj članove svoje obitelji? Imaš li brata, sestru? Što si ti svojim roditeljima? Što je tvoja mama tvojoj baki? (mama) Tko čini obitelj u tvom domu? Što radiš u slobodno vrijeme? Imaju li tvoji roditelji slobodnog vremena? Imaju li članovi tvoje obitelji nekakve dužnosti? Kako dogovarate dužnosti? Imaš li obveze? Koja je razlika dužnosti i obveza u obitelji? Koje dužnosti i obveze voliš? Što se dogodi ako ih ne ispuniš? Mogu li mama i tata ne ispunjavati obveze? Brinu li roditelji za vas? Imaju li tvoji roditelji svoja zanimanja?*  Govorili smo o Dječjim pravima. *Što znači da svako dijete ima pravo na obitelj? Može li netko objasniti? Što najviše voliš kod svoje obitelji? Po čemu je ona posebna?*  Gledajući učeničke fotografije učiteljica/učitelj navodi na zaključak da sve obitelji nisu jednake.  Dok učiteljica razgovara s učenicima, nastaje plan ploče. Prilog 1.    SINTEZA  Prema planu ploče.  Igra: Dan – noć.  Učiteljica/učitelj čita tvrdnje. Ako je tvrdnja točna učenici stoje, ako je pogrešna trebaju čučnuti.  OBITELJ ČINE RODITELJI I DJECA.  SVATKO U OBITELJI IMA SVOJE DUŽNOSTI.  TVOJ DOM JE POŠTA.  U DOMU SE TREBAMO PONAŠATI ODGOVORNO.  PODJELA POSLOVA JE DOBRA U OBITELJI.  NE MORAM SE PRIDRŽAVATI OBVEZA I DUŽNOSTI.  OBITELJ RASTE OD LJUBAVI.  PONAVLJANJE  Rješavanje nastavnog listića. (prilog 1)  Individualno.  Nakon riješenoga, razgovor o tome kako su riješili.  PROVJERAVNJE  Izlazna kartica – interaktivni kviz u paru o članovima i dužnostima u obitelji    <https://learningapps.org/watch?v=pyic6nnit19> | | |
| **Sadržaji koji se koriste u aktivnostima** | | * fotografije učeničkih obitelji * nastavni listić – Prilog 1 * interaktivni kviz   <https://learningapps.org/watch?v=pyic6nnit19> |
| **Primjeri vrednovanja za učenje, vrednovanja kao učenje ili naučenog uz upute** | | **Vrednovanje za učenje:**   * kontinuirano tijekom učenja * razgovor o uspješnosti rješavanja nastavnog listića - frontalno s cijelim razredom, * Igra dan-noć s palicama – učiteljica/učitelj vrednuje frontalno * Online interaktivni kviz: razgovor o uspješnosti izvršavanja zadatka - frontalno s cijelim razredom.   **Vrednovanje kao učenje**:   * Igra s palicama – učenici vrednuju jedni druge * online interaktivni kviz – učenici se u paru vrednuju |
| **Razrađeni problemski zadatci, zadatci za poticanje kritičkog razmišljanja, kreativnosti i/ili istraživački zadatci; ovisno o predmetu i nastavnoj temi** | | Pitalice – smicalice:   * Majina majka ima troje djece. Jedno se zove Tin, drugo Leo. Kako se zove treće dijete? * Na pecanje idu dva sina i dva oca, a ipak ih je samo trojica. Kako to? |
| Poveznice na više odgojno-obrazovnih ishoda različitih predmeta ili očekivanja međupredmetnih tema | OŠ HJ A.1.1.  Učenik razgovara i govori u skladu s jezičnim razvojem izražavajući svoje potrebe, misli i osjećaje.  ikt A.1.2.  Učenik se uz učiteljevu pomoć služi odabranim uređajima i programima.  ikt A.1.3.  Učenik primjenjuje pravila za odgovorno i sigurno služenje programima i uređajima.  osr A.1.1.  Razvija sliku o sebi.  osr A.1.3.  Razvija svoje potencijale.  uku A.1.2.  2. Primjena strategija učenja i rješavanje problema  Učenik se koristi jednostavnim strategijama učenja i rješava probleme u svim područjima učenja uz pomoć učitelja.  OŠ LK A.1.1.  učenik prepoznaje umjetnost kao način komunikacije i odgovara na različite poticaje likovnim izražavanjem.  MAT OŠ A.1.2.  Uspoređuje prirodne brojeve do 20 i nulu. | |
| Aktivnost u kojima je vidljiva interdisciplinarnost | • Hrvatski jezik: nabrojiti i opisati svoje dužnosti u obitelji  • Hrvatski jezik: stvarati nizove riječi na zadani poticaj – obitelj  • Likovna kultura: crtežom izraziti svoja prava i dužnosti u obitelji  • Matematika: uočiti odnose među članovima obitelji: viši – niži  • Sat razrednog odjela: poticati osjećaj pripadnosti obitelji  • Sat razrednog odjela: razgovarati o dužnostima u obitelji | |
| Aktivnosti koji obuhvaćaju prilagodbe za učenike s teškoćama | Učiteljica/učitelj može pomoći učeniku   * u imenovanju članova njegove obitelji, * kako da nacrta članove svoje obitelji. | |
| Aktivnosti za motiviranje i rad s darovitim učenicima | Izraditi strip o zanimljivom događaju u obitelji.  Izraditi strip o pravima i dužnostima u obitelji. | |
| Projektni zadatci (s jasnim scenarijima, opisima aktivnosti, rezultatima projekta, vremenskim okvirima) | Napraviti tablicu, tako da svaki učenik u svoje slobodno vrijeme ispuni:   |  |  | | --- | --- | | Prava i dužnosti u mojoj obitelji | | | MOJA PRAVA | MOJE DUŽNOSTI | |  |  | |  |  | |  |  |   Projekti zadatak: Na list papira napisati tvrdnje:  U mojoj obitelji visok je\_\_\_\_\_\_\_\_\_\_\_\_\_\_\_\_\_\_\_\_\_\_\_  U mojoj obitelji najmlađi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Moja obitelj ima članova (broj)\_\_\_\_\_\_\_\_\_\_\_\_\_\_\_\_\_\_\_\_\_\_  U mojoj obitelji najniža/najniži je \_\_\_\_\_\_\_\_\_\_\_\_\_\_\_\_\_\_\_\_\_.  Najviše volim u svojoj obitelji \_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Omiljena igra moje obitelji je\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Stvaramo razrednu priču o učeničkim obiteljima. | |
| Poveznice na multimedijske i interaktivne sadržaje | <https://learningapps.org/watch?v=pyic6nnit19> | |

Prilog 1.

Plan ploče:

OBITELJ

RODITELJI DUŽNOSTI I PRAVA

DJECA ZANIMANJA

Prilog 2: Nastavni listić: Obitelj, članovi i dužnosti.

1. DOPUNI REČENICE:

JA SAM MAMI\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

OBITELJ ČINE \_\_\_\_\_\_\_\_\_\_\_\_\_\_\_\_\_\_\_\_\_\_\_ I \_\_\_\_\_\_\_\_\_\_\_\_\_\_\_\_\_\_\_\_\_\_.

U OBITELI SVI IMAJU PRAVA I \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. AKO JE TVRDNJA TOČNA, ZAOKRUŽI DA. AKO JE TVRDNJA NETOČNA, ZAOKRUŽI NE.

JA SAM BAKI UNUKA/UNUK. DA NE

JA SAM TATI KĆER/SIN. DA NE

RODITELJI IMAJU SVOJA ZANIMANJA. DA NE

U OBITELJI JE VAŽNA LJUBAV DJECE I RODITELJA. DA NE

3.NACRTAJ KAKO POMAŽEŠ SVOJOJ OBITELJI. (JEDAN PRIMJER).